BBC One (o BBC1) ye la televisión más antigua del mundu. Ye la primer canal de la British Broadcasting Corporation. La emisión de televisión de la BBC entamó'l 2 de payares de 1936, anque la BBC tuviera asoleyando distintos formatos esperimentales dende 1929. La BBC One tuvo un completu monopoliu nel ámbitu de televisión nel Reinu Xuníu hasta qu'entamó les sos emisiones la primer cadena comercial ITV en 1955. BBC One ye una de les canales principales de televisión nel Reinu Xuníu con un share en xunu de 2006 del 24,9%. Emite conteníos d'actualidá, comedia, drama, concursos, programes pa neños, programes sobre arte y dellos programes educativos y relixosos. Amás, emite desconexones territoriales pa cada unu de los territorios que componen el Reinu Xuníu. BBC One Irlanda del Norte puede siguise dende la práutica totalidá de la islla d'Irlanda y, poro, na República d'Irlanda, onde BBC One ye una de les canales más siguíes. Nun emite publicidá.